امریکا قوشمه ایالتلری افغانستان نینگ ننگرهار ولایتی اچین اولسواللیگیده قیلگن بمباردمانی نتیجه سیده سی آی ای نینگ اوزی تامانیدن قازدیریلگن تونل تخریب بولدی.
اسنودن, اچین اولسواللیگیده امریکا نینگ بمباردمانی نتیجه سیده تخریب بولگن تونل نینگ آلدین امریکا نینگ اوزی نینگ مالی حمایه سی بیلن قازدیریلگن لیگی نی معلوم قیلدی.
اسنودن نینگ بحث ایتگن تونل لر نینگ, میلادی 1980 نچی ییلیده سابق سویت اتفاقی گه قرشی مجاهد لرنینگ حمایه ایتیلیشی اوچون سی آی ای نینگ اوزی تامانیدن 314 میلیون دالر سرمایه بیلن قازدیریلگن "توره بوره" دن عبارت ایکن لیگی بیلدیریلماقده.
امریکا پنجشنبه کونی ننگرهار ولایتی اچین اولسواللیگیده داعش موضع لری گه قرشی اینگ کوچلی هسته ای بولمه گن بمب دن استفاده ایتگن لیگی نی بیلدیردی.
بمب لرنینگ آنه سی لقبی گه ایگه بولگن خودی منه شوو بمب ایلک مراتبه میلادی 2003 نچی ییلیده امتحان قیلینگن ایدی.  اوشبو ییلدن بیری مذکور بمب دن باشقه بیر جایده استفاده ایتیلمه گن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
